અમદાવાદ– ગુજરાત વિધાનસભાની ચૂંટણીમાં હાલ જીએસટી મુખ્ય મુદ્દો બની રહ્યો છે. કારણ કે ગુજરાત એ વેપારીઓનું રાજ્ય છે. જીએસટી પછી ગુજરાતના તમામ વેપારીઓ ભારે પરેશાન થયા હતા, જીએસટીને કારણે તેમના ધંધા પર વિપરીત અસર પડી છે, પરિણામે તેમના માનસ પર ઘેરી છાપ પડી છે. આનો ફાયદો કોંગ્રેસ ઉઠાવી રહી છે. ચૂંટણી પ્રચારમાં વારંવાર જીએસટીનો મુદ્દો ઉઠાવીને તેઓ વેપારીઓને યાદ કરાવી રહ્યા છે.